César Gaviria Trujillo - Vikipeedia, vaba entsüklopeedia

# César Gaviria Trujillo

### Allikas: Vikipeedia

César Augusto Gaviria Trujillo [s'eesar gav'iiria truhh'iljo] (sündis 31. märtsil 1947 Pereiras (Colombia)) oli Colombia president 1990–1994.

Ta alustas poliitikukarjääri 1970. aastal Pereira linna nõukogu liikmena. 1974 sai temast Pereira linnapea ja samal aastal valiti ta Risaralda asemel senatisse. 1978 nimetas president Julio César Turbay Ayala ta arendus- ja tööstusministri asetäitjaks.

Aastail 1985–1986 tegeles Gaviria Virgilio Barco Vargase valimiskampaaniaga ja sai teenete eest koha rahandusministri juures avaliku krediidi osakonnas.

Gaviria esitas Kongressile eduka agraarreformi ja maksureformi seaduseelnõu. 1987 määrati ta siseministriks. Ta oli läbirääkija sissirühmaga M-19. Veebruaris 1989 astus ta tagasi, et olla taas presidendikampaania organiseerija: seekord aitas ta Luis Carlos Galánit Liberaalsest Parteist.

Gaviria tõus avalikuse ette algas pärast Galáni mõrvamist 18. augustil 1989, presidendikampaania ajal. 11. märtsil 1990 valiti Gaviria Liberaalse Partei presidendikandidaadiks. 27. mail valiti ta 47 protsendi valijate häältega presidendiks. Vahe järgmise kandidaadiga oli 1,3 miljonit häält.

Selle kampaania ajal mõrvati kolm presidendikandidaati ja riiki oli haaramas terrorilaine. Seetõttu kadus ka rahva vaimustus Gaviriast, kes 43-aastasena oli noorim president Colombia lähiajaloos.

Presidendina tuli Gavirial tegelda peamiselt sissidega ja narkokaubitsejatega. Ta pakkus USA poolt tagaotsitavatele narkokaubitsejatele võimaluse pääseda USA-le väljaandmisest ning legaliseeruda, pääsedes kerge karistusega kodumaal.

Pärast presidendiaega sai temast ARO peasekretär.

Välja otsitud andmebaasist "http://et.wikipedia.org../../../c/%C3%A9/s/C%C3%A9sar_Gaviria_Trujillo_8a60.html"

Kategooriad: Presidendid | Sündinud 1947

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Deutsch
- English
- Español
- Français